CELEX: 31986R2429
Language: el
Date: 1986-07-31 00:00:00
Title: Κανονισμός (ΕΟΚ) αριθ. 2429/86 της Επιτροπής της 31ης Ιουλίου 1986 σχετικά με τη διαδικασία καθορισμού της περιεκτικότητας σε κρέας των παρασκευασμάτων και κονσερβών κρέατος της διάκρισης ex 16.02 Β ΙΙΙ) β) 1 της ονοματολογίας του παραρτήματος του κανονισμού (ΕΟΚ) αριθ. 2184/86

Avis juridique important

|

31986R2429

Κανονισμός (ΕΟΚ) αριθ. 2429/86 της Επιτροπής της 31ης Ιουλίου 1986 σχετικά με τη διαδικασία καθορισμού της περιεκτικότητας σε κρέας των παρασκευασμάτων και κονσερβών κρέατος της διάκρισης ex 16.02 Β ΙΙΙ) β) 1 της ονοματολογίας του παραρτήματος του κανονισμού (ΕΟΚ) αριθ. 2184/86  

Επίσημη Εφημερίδα αριθ. L 210 της 01/08/1986 σ. 0039 - 0040 Φινλανδική ειδική έκδοση: Κεφάλαιο 2 τόμος 4 σ. 0125  Σουηδική ειδική έκδοση: Κεφάλαιο 2 τόμος 4 σ. 0125 

***** ΚΑΝΟΝΙΣΜΟΣ (ΕΟΚ) αριθ. 2429/86 ΤΗΣ ΕΠΙΤΡΟΠΗΣ  της 31ης Ιουλίου 1986  σχετικά με τη διαδικασία καθορισμού της περιεκτικότητας σε κρέας των παρασκευασμάτων και κονσερβών κρέατος της διάκρισης ex 16.02 Β ΙΙΙ) β) 1) της ονοματολογίας του παραρτήματος του κανονισμού (ΕΟΚ) αριθ. 2184/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,  Εκτιμώντας:  ότι είναι απαραίτητη η θέσπιση διατάξεων για την εξασφάλιση της ομοιόμορφης εφαρμογής της ονοματολογίας του παραρτήματος του κανονισμού (ΕΟΚ) αριθ. 2184/86 της Επιτροπής της 11ης Ιουλίου 1986 που καθορίζει τις επιστροφές κατά την εξαγωγή στον τομέα του βοείου κρέατος (3), με σκοπό την κατάταξη παρασκευασμάτων και κονσερβών, που περιέχουν κρέας βοοειδών, εξαιρουμένων των παραπροϊόντων σφαγείων και του λίπους·  ότι σύμφωνα με τις διακρίσεις 16.02 Β ΙΙΙ β) ex 1) αα) (11), (22), (33), (44) και 16.02 Β ΙΙΙ β) ex 1) ex ββ) (11), (22), (33), (44) και (55) της ονοματολογίας του παραρτήματος του κανονισμού (ΕΟΚ) αριθ. 2184/86, τα παρασκευάσματα και οι κονσέρβες που περιέχουν κρέας βοοειδών, κατατάσσονται σε συνάρτηση με το ποσοστό κατά βάρος κρέατος, εξαιρουμένων των παραπροϊόντων σφαγείων και του λίπους·  ότι πρέπει να καθοριστεί διδικασία για τον καθορισμό ποσοστού κατά βάρος σε κρέας, εξαιρουμένων των παραπροϊόνων σφαγείων και του λίπους·  ότι, σαν αποτέλεσμα των μελετών που έγιναν, η διαδικασία που περιγράφεται στο παράρτημα του παρόντος κανονισμού προσφέρει τις μεγαλύτερες εγγυήσεις·  ότι, επειδή δεν υπάρχει σύμφωνη γνώμη της Επιτροπής Ονοματολογίας του Κοινού Δασμολογίου, η Επιτροπή υπέβαλε στο Συμβούλιο πρόταση σχετικά με τις διατάξεις που πρέπει να ληφθούν για το θέμα αυτό, σύμφωνα με τη διαδικασία που προβλέπεται στο άρθρο 3 του κανονισμού (ΕΟΚ) αριθ. 97/69· ότι, μετά τη λήξη προθεσμίας τριών μηνών από την υποβολή της πρότασης στο Συμβούλιο, τούτο δεν έχει αποφασίσει και ότι, κατά συνέπεια, η Επιτροπή οφείλει να θεσπίσει τις προτεινόμενες διατάξεις σύμφωνα με την προαναφερόμενη διαδικασία του κανονισμού (ΕΟΚ) αριθ. 97/69,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσοστό σε βάρος του κρέατος των παρασκευασμάτων και κονσερβών, που περιέχουν κρέας βοοειδών, εξαιρουμένων των παραπροϊόντων σφαγείων και του λίπους, που υπάγονται στις διακρίσεις 16.02 Β ΙΙΙ β) ex 1) ex αα) (11), (22), (33) (44) και 16.02 Β ΙΙΙ β) ex 1) ex ββ) (11), (22), (33), (44) αι (55) της ονοματολογίας, του παραρτήματος του κανονισμού (ΕΟΚ) αριθ. 2184/86, πρέπει να καθορίζεται σύμφωνα με τη διαδικασία που περιγράφεται στο παράρτημα.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 14 της 21. 1. 1965, σ. 1.  (2) ΕΕ αριθ. L 191 της 19. 7. 1984, σ. 1.  (3) ΕΕ αριθ. L 190 της 12. 7. 1986, σ. 19.  ΠΑΡΑΡΤΗΜΑ  ΔΙΑΔΙΚΑΣΙΑ ΑΝΑΛΥΣΗΣ  Για την εφαρμογή του παρόντος παραρτήματος, ο όρος κρέας δεν καλύπτει τα παραπροϊόντα σφαγείων ή τα λίπη (περιλαμβανομένου του λίπους που προέρχεται από το ίδιο το κρέας), ούτε τα κόκαλα.  Η περιεκτικότητα (ποσοστό κατά βάρος) σε κρέας καθορίζεται σύμφωνα με την ακόλουθη διαδικασία:  1. Μέθοδοι ανάλυσης  1.1. Η ανάλυση πρέπει να γίνεται με δείγματα ομογενή και αντιπροσωπευτικά του παρασκευάσματος ή της κονσέρβας του κρέατος.  1.2. Οι αναλωτικές μέθοδοι που πρέπει να χρησιμοποιηθούν είναι οι ακόλουθες:  1.2.1. Άζωτο: καθορισμός της περιεκτικότητας του κρέατος και των προϊόντων με βάση το κρέας σε άζωτο - ISO 937: 1978.  1.2.2. Νερό: προσδιορισμός της περιεκτικότητας του κρέατος και των προϊόντων με βάση το κρέας σε νερό - ISO 1442: 1973.  1.2.3. Λιπαρές ουσίες: προσδιορισμός της συνολικής περιεκτικότητας του κρέατος και των προϊόντων με βάση το κρέας σε λιπαρές ουσίες - ISO 1443: 1973.  1.2.4. Τέφρα: καθορισμός της περιεκτικότητας του κρέατος και των προϊόντων με βάση το κρέας σε τέφρα - ISO 936: 1978.  1.3. Οι προδιαγραφές που προβλέπουν τα παραπάνω πρότυπα ISO σχετικά με τη δειγματοληψία δεν είναι δεσμευτικά, στα πλαίσια του παρόντος κανονισμού.  2. Υπολογισμός της περιεκτικότητας σε κρέας  Η περιεκτικότητα σε κρέας υπολογίζεται με τη βοήθεια του παρακάτω τύπου:  1.2.3 // M =   // NT - Nx 3,55   //  x  100  1.2 // NT   // = Συνολική ποσότητα αζώτου που καθορίστηκε από τις αναλύσεις (%)   // Nx   // = Άζωτο που δεν προέρχεται από το κρέας (%)  Η συνολική περιεκτικότητα σε άζωτο καθορίζεται με τη μέθοδο που αναφέρεται στο σημείο 1.2.1. Επίσης ο καθορισμός της περιεκτικότητας σε νερό (1.2.2), σε λιπαρές ουσίες (1.2.3) και σε τέφρα (1.2.4) επιτρέπει τον υπολογισμό της περιεκτικότητας σε άλλα συστατικά, με αφαίρεση.  Για να γίνουν οι διορθώσεις όσον αφορά το άζωτο που δεν προέρχεται από το κρέας (Nx), πρέπει να είναι γνωστή η ποσότητα κάθε συστατικού που περιέχει άζωτο καθώς και η περιεκτικότητα σε άζωτο των συστατικών αυτών. Ο παρακάτω πίνακας δείχνει τη μέση περιεκτικότητα σε άζωτο πολλών συστατικών που περιέχουν άζωτο και είναι δυνατό να υπάρχουν στα παρασκευάσματα ή στις κονσέρβες κρέατος.  1.2 //  //  // Προϊόντα που δεν έχουν σχέση με το κρέας   // Ποσοστό αζώτου   //    //   // «Μπισκότο»   // 2,0  // Καζεΐνη   // 15,8   // Καζεϊνικό νάτριο   // 14,8  // Πρωτεΐνες σόγιας   // 14,5   // Πρωτεΐνες σόγιας διαμορφωμένες   // 8,0   // Άλευρο σόγιας   // 8,0  // Γλουταμινικό νάτριο (MSG)   // 8,3   // Νεφρά βοοειδών  // 2,7   // Γλώσσα βοοειδών   // 3,0   //    //  Όσον αφορά τη επαναληψιμότητα των μεθόδων ανάλυσης, πρέπει να γίνεται αναφορά στα πρότυπα ISO που αναφέρθηκαν παραπάνω.  Το τελικό αποτέλεσμα πρέπει να προκύπτει σαν μέσος όρος δύο τουλάχιστον μετρήσεων.